kardosdrur/scandi-wiki huggingface dataset:
Parti Populaire

Parti Populaire (PP) (nederlandsk (officielt): Personenpartij, dansk (oversat): Folkepartiet eller Personpartiet) er et belgisk konservativt liberalt parti.

Partiet blev grundlagt den 26. november 2009 af Rudy Aernoudt og advokaten Mischaël Modrikamen, som i begyndelsen af 2009 var blevet kendte for at forsvare småaktionærernes interesser i forbindelse med skandalerne omkring banken Fortis. 

Partiet deltog i Parlamentsvalget i Belgien 2010, hvor det fik valgt et medlem ind i Kammeret i det føderale parlament. Det nyvalgte parlamentsmedlem blev ret hurtigt løsgænger. Ved valget i 2014 blev mandatet i Kammeret genvundet af en anden kandidat. Parti Populair er også repræsenteret i det vallonske parlament og i det fransktalende fællesskabs parlament. 

Partiet er medlem af Alliancen for direkte demokrati i Europa.

Politiske partier i Belgien
Nationalkonservative partier
Etableret i 2009
Cadel Evans Great Ocean Road Race 2016

Cadel Evans Great Ocean Road Race 2016 var den 2. udgave af cykelløbet Cadel Evans Great Ocean Road Race. Løbet var en del af UCI Oceania Tour-kalenderen i kategorien 1.HC og blev arrangeret 31. januar 2016. Løbet blev vundet af Peter Kennaugh fra .

Hold og ryttere

Danske ryttere 
 Lars Bak kørte for

Resultater

Referencer

Eksterne henvisninger 
 

2016
Cykelløb i 2016
Kelly Dulfer

Kelly Dulfer (født 21. marts 1994 i Schiedam) er en hollandsk håndboldspiller, der spiller for Borussia Dortmund Handball og Hollands kvindehåndboldlandshold. Hun deltog under Møbelringen Cup 2013. Hun har tidlige spillet i København Håndbold.

Hun var også med til at vinde VM-guld for , ved VM i kvindehåndbold 2019 i Japan, efter finalesejr over , med cifrene 30-29.

Kilder

Eksterne henvisninger 

Håndboldspillere fra Nederlandene
Håndboldspillere fra København Håndbold
Partij van de Arbeid van België (1979)

Partij van de Arbeid van België (PVDA) (på nederlandsk) eller Parti du Travail de Belgique (PTB) (på fransk), (ofte forkortet: PVDA-PTB) er et belgisk kommunistisk og marxistisk-leninistisk parti, der blev dannet i 1979.

Partiet er et af de få belgiske partier, der har afdelinger både i de fransktalende og i de nederlandsktalende dele af landet.

Valgresultater 
Ved valgene i 2014 fik partiet valgt to medlemmer ind i kammeret i det føderale parlament. Desuden blev partiet repræsenteret i hovedstaden Bruxelles's parlament samt i det vallonske parlament og i det fransktalende fællesskabs parlament. 

Ved det føderale valg i 2019 Belgian fik partiet fremgang og opnåede 10 mandater. Ved valget til Europa-Parlamentet i 2019 fik partiet 14,59% af stemmerne og opnåede derved en enkelt plads i Europa-Parlamentet.

Det internationale kommunistiske seminar 
Fra 1999 til 2014 afholdt partiet årligt Det internationale kommunistiske seminar i begyndelsen af maj. Fra Danmark har blandt andet Danmarks Kommunistiske Parti og Kommunistisk Parti deltaget.

Politiske partier i Belgien
Kommunistiske partier
Etableret i 1979
Havehortensia

 
Havehortensia (Hydrangea paniculata), også skrevet Have-Hortensia, er en løvfældende busk eller et lille træ. Blomstringen er sen og meget iøjnefaldende. De store blomsterstande er grunden til, at busken bliver dyrket i haver og parker.

Kendetegn 
Havehortensia er en løvfældende busk eller sjældnere: et lille træ med en opret og stærkt forgrenet vækst. Skuddene er spinkle og sprøde. Barken er først rødligt gråbrun, og den løsner sig i større flager. Senere bliver den grå og furet. Gamle grene får en grå bark med dybe, langsgående furet. Knopperne sidder modsat eller i kranse med tre, og de er små og kegleformede. Bladene er ovale til ægformede savtakket rand bladrand. Begge bladsider er hårløse og grågrønne. Blomstringen foregår i juli-august, hvor man finder blomsterne samlet i endestillede, oprette til overhængende klaser. De enkelte blomster er 5-tallige og enten ufrugtbare og meget iøjnefaldende eller frugtbare og små. De frugtbare blomster er reducerede og flade med fem hvide kronblade. De frugtbare er regelmæssige 5 hvide, opadbøjede kronblade. Frugterne er kapsler med mange frø.

Rodsystemet består af højtliggende hovedrødder med et tæt forgrenet netværk af finrødder.

Havehortensia når en højde på op til 5 m og en kronediameter på 5 m.

Hjemsted 
Havehortensia hører hjemme i skove, buskadser og græsområder samt langs floder og mindre vandløb i på Kurilerne og på Sakhalin, i Japan, Korea og størstedelen af Kina. Her vokser den i frodige skove, floddale og langs vandløb på en jord, som er fugtig, men veldrænet. På bjerget Wa Shan i den kinesiske provisn, Sichuan, findes der i højder over 1.800 m nogle lyse blandingsskove med Abies faberi (en art af ædelgran) som det dominerende træ. Her vokser arten sammen med bl.a. almindelig kvalkved (subsp. calvescens), bjergskovranke, blåbælg, dværgkvalkved, Enkianthus deflexus (en art af pagodebusk), etagekornel, Euonymous sanguineus (en art af benved), himalayabirk, kamæleonbusk, kinesisk lind, kinesisk prydæble, kinesisk styrax, klatrebrombær, klatrehortensia, komarovsyren, koreakornel (subsp. chinensis), lancetbladet berberis (var. lanceifolia), moupinepil, nikkende skovranke, omeirose, pernykristtorn, Primula incisa (en art af kodriver), Pterocarya macroptera var delavayi (en art og underart af vingevalnød), Quercus serrata (en art af eg), Rhododendron argyrophyllum, Rhododendron calophytum, Rhododendron discolor, Rhododendron nitidulum, Rhododendron pingianum (arter af rododendron), rubladet hortensia, sargentrøn, småbladet berberis, sort gedeblad, tyrkisk løn (subsp. sinicum), udspærret dværgmispel, vorteberberis og Tsuga yunnanensis (en art af hemlock)

Galleri

Dyrkede sorter 
 H. paniculata 'Grandiflora' - blomstring ind i september med kraftige og tætte stande af blomster
 H. paniculata 'Kyushu' - med lang blomstring og store stande med flødehvide blomster
 H. paniculata 'Unique' - med næsten runde stande, hvis blomster bliver lyserøde i afslutningen

Noter 

Hvide blomster
Buske
Haveplanter
Parlamentet for hovedstaden Bruxelles

Det regionale parlament for hovedstaden Bruxelles (nederlandsk: Brussels Hoofdstedelijk Parlement, fransk: Parlement de la Région de Bruxelles-Capitale) er den lovgivende forsamling for arrondissementet og regionen Bruxelles.

Opgaver 
Den regionale lovgivning for Bruxelles omfatter bl.a. fysisk planlægning, boliger, økonomi, energi og tilsyn med kommunerne.

Derimod hører kulturen (kultur, uddannelse, sociale forhold og delvist sundhedsvæsen) under de sproglige parlamenter. Således hører den nederlandsk-flamske kultur under det Flamske parlament, mens den fransk-vallonske kultur hører under det franske fællesskabs parlament.

Partier 
Det regionale parlament for hovedstaden Bruxelles har 89 medlemmer. De 72 er fransk-talende, mens de 17 er nederlandsk-talende.

Efter valget i 2014 fordeler parlamentets 89 medlemmer sig således: 
 PVDA-PTB: 4
 Ecolo  Ecolo: 8
 Groen: 3
 Parti Socialiste: 22
 Socialistische Partij Anders: 3
 DéFI: 12
 Centre démocrate humaniste: 9
 Christen-Democratisch en Vlaams: 2
 Mouvement Réformateur: 17
 Open VLD: 5
 Nieuw-Vlaamse Alliantie: 3
 Vlaams Belang: 1

Belgiens politik
Parlamenter
Politiske forsamlinger
Bruxelles
Elise Sørensen

Elise Sørensen (født 2. juli 1903 i Kalundborg, død 5. juli 1977 i Ordrup) var en dansk sygeplejerske og opfinder.

Elise Sørensen opfandt i 1953 colostomiposen, en pose, der opsamler afføring fra personer, der har gennemført en operation, der fører personens afførring ud gennem personens mave. Hun opnåede patent på opfindelsen og indgik i 1954 en licensaftale med fabrikant Aage Louis-Hansen og Dansk Plastic Emballage. Produktionen af stomiposen blev i 1957 overtaget af det nystiftede firma Coloplast.

Elise Sørensen fik i 2018 en vej opkaldt efter sig i området, hvor Bispebjerg Hospital er beliggende.

Referencer

Eksterne henvisninger

Se også 
 Stomi

Sygeplejersker fra Danmark
Opfindere fra Danmark
Personer fra Kalundborg
Coloplast
Fodsporet

Ordet fodsporet har flere specialiseringer:
 Fodsporet (sti)
 Fodsporet (stumfilm) - fra 1912.
Reformationsdag

Reformationsdagen er en kirkelig mindedag tilegnet reformationen, der fejres i nogle protestantiske kirker, som oftest den 31. oktober, eftersom Martin Luther siges at have slået sine 95 teser op på kirkeporten i Wittenberg på netop denne dag.

Kildehenvisninger 

Kirkeåret
Turbine Forlaget

Turbine Forlaget A/S er et dansk forlag, der blev etableret i 2004. Forlaget holder til i Aarhus. og udgiver årligt omkring 400 titler inden for et bredt spektrum af genrer, såvel skønlitteratur som faglitteratur rettet mod alle aldersgrupper (børn, unge og voksne). Forlaget havde en omsætning i 2014 på 30 millioner kr. Virksomheden er blevet hædret af Dagbladet Børsen som gazellevirksomhed tre gange.

Ud over forlagsvirksomheden står selskabet også bag et kontorhotel i den nedlagte kornsilo på havnen i Aarhus, hvor forlaget også har domicil,.

Forlaget har bl.a. udgivet bøger af Monika Fagerholm, Lars Muhl og Jens Folmer Jepsen

Referencer 

Forlag fra Danmark
Etableret i 2004
Nisterud Station

Nisterud Station (Nisterud stasjon) er en jernbanestation på Bratsbergbanen, der ligger i Skien kommune i Norge. Stationen består af et spor med en perron med et læskur. Desuden er der en tidligere stationsbygning, der er opført i træ efter tegninger af Gudmund Hoel og Eivind Gleditsch.

Stationen blev oprettet 15. januar 1919, lidt over et år efter åbningen af banen. Den blev nedgraderet til trinbræt 1. januar 1973. Den er i dag den eneste station på Bratsbergbanen mellem Skien og Nordagutu, der stadig betjenes af persontog, idet en række andre mellemstationer mistede betjeningen i 2004.

Litteratur

Eksterne henvisninger 

Stationer på Bratsbergbanen
Etableret i 1919
Valebø Station

Valebø Station (Valebø stasjon) er en tidligere jernbanestation på Bratsbergbanen, der ligger ved byområdet Valebø i Skien kommune i Norge.

Stationen blev åbnet 23. december 1917. Den blev fjernstyret 20. december og gjort ubemandet 1. januar 1973. Betjeningen med persontog ophørte 13. juni 2004, men der er stadig krydsningsspor som det eneste sted på banen mellem Skien og Nordagutu. Samme strækning kaldes i øvrigt også af og til for Valebøbanen efter Valebø Station.

Stationsbygningen er opført i rødmalet træ i nybarok stil efter tegninger af Gudmund Hoel og Eivind Gleditsch. Den er i dag privat bolig og er klassificeret som bevaringsværdig af NSB.

Litteratur

Eksterne henvisninger 

Stationer på Bratsbergbanen
Jernbanestationer i Norge uden persontrafik
Etableret i 1917
Ophørt i 2004
Illas Atlánticas de Galicia Nationalpark

Illas Atlánticas de Galicia Nationalpark (Galicisk:Parque Nacional das Illas Atlánticas de Galicia, ) er den eneste nationalpark i den spanske autonome region Galicien. Den består af arkipelaget Cíes, Ons, Sálvora og Cortegada. Parken dækker et landareal på 1.200 hektar og et havareal på 7.200 ha. Det er den tiende mest besøgte nationalpark i Spanien, og var den trettende nationalpark der blev etableret i landet.

Flora and fauna 

Dette hav-land økosystem rummer skovtypen Laurisilva og over 200 arter af alger samt skaldyr, koraller og søanemoner. Inden for dyrelivet, kan man se måger, alke, lomvier og delfiner.

Eksterne kilder og henvisninger 

 websted (spansk)

Nationalparker i Spanien
Galicien (Spanien)
Michael Reihs

Michael Reihs (født 25. april 1979) er en tidligere dansk professionel cykelrytter. Han vandt Himmerland Rundt i 2011, nummer to i Post Cuppen 2012 og nummer tre ved DM i linjeløb i 2011.

Referencer

Eksterne henvisninger  

 

Mandlige cykelryttere fra Danmark
Siegfried Kurz

Siegfried Kurz (født 18. juli 1930 i Dresden, Tyskland, død 8. januar 2023 smst) var en tysk komponist, dirigent, trompetist, professor og lærer. Kurz studerede trompet, direktion og komposition på Musikkonservatoriet i Dresden, og Dresden Teater.

Han er nok mest kendt som dirigent, hvor han har dirigeret orkesterværker og operaer af f.eks. Beethoven og Tjajkovskij etc. Kurz har dog skrevet seriøse værker såsom tre symfonier, orkesterværker, kammermusik etc. Han var senere lærer på Musikkonservatoriet i Dresden, hvor han endte som professor i komposition.

Udvalgte værker 
 Lille Symfoni (1953) - for strygeorkester
 Symfoni nr. 1 (1958) - for orkester
 Symfoni nr. 2 (1960) - for orkester
 Trompetkoncert (1953) - for trompet og strygeorkester
 Sonatine (1967) - for orkester
 Klaverkoncert (1964) - for klaver og orkester

Referencer

Eksterne henvisninger 
 Om Siegfried Kurz på www.musciweb-international.com 
 

Komponister fra Tyskland
Dirigenter fra Tyskland
Trompetister
Professorer fra Tyskland
Lærere fra Tyskland
Michael Carbel

Michael Carbel Svendgaard (født 7. februar 1995) er en dansk tidligere professionel cykelrytter, der seneste kørte for . Han stoppede karriere i slutningen af 2020, da hans hold ikke forlængede kontrakten.

Meritter 
2013
1. plads  i danmarksmesterskabet for juniorer i linjeløb
2014
1. plads  i Dorpenomloop Rucphen
2. plads  i danmarksmesterskabet i linjeløb
2015
3 plads i Dwars door Drenthe
2016
 7. plads i Fyen Rundt
 9. plads i GP Impanis-Van Petegem
2017
 4. plads i Umag Trophy
 1. plads i Sparekassen Vendsyssel-løbet - CRAFT Cup
 1. plads i GP Herning

Referencer

Eksterne henvisninger 

 

Mandlige cykelryttere fra Danmark
Personer fra Horsens
Memphis Belle

Memphis Belle kan henvise til:

 Memphis Belle (fly), et amerikansk Boeing B-17 Flying Fortress, hvis besætning var den første i U.S. Eighth Air Force, der gennemførte 25 missioner i Europa og vendte tilbage til USA.
 Memphis Belle er også navnet på to film om flyet og dets historie:
 The Memphis Belle: A Story of a Flying Fortress, en dokomuntarfilm fra om flyet og dets besætning på dets sidste mission
 Memphis Belle (film), en dramafilm fra 1990 inspireret af dokumentaren fra 1944
Peter Solberg Dirksen

Peter Solberg Dirksen (født 1970) er en dansk forfatter, der tillige har medvirket i TV 2's dokumentarserie Kærlighed i medgang og modgang (Koncern TV- & Filmproduktion 2003).

Bibliografi 
 Cutter (Egolibris 2017)
 Den usædvanlige lillesøster (Borgen 2005 og Carlsen 2015)
 Et glimt af gensynsglæde (Skriveforlaget 2015)
 En længsel efter noget (Skriveforlaget 2014)

Børnebogsforfattere fra Danmark
Mandlige forfattere i det 21. århundrede
GR 8 galaksen

GR 8 (også kaldet UGC 8091) er en gas-rig irregulær dværggalakse af typen ImV i stjernebilledet Jomfruen.

I 1995 estimerede Elina Tolstoy m.fl. afstanden fra Jorden til at være ca. 7,9 millioner lysår. Det er fortsat diskuteret, om GR 8 er en del af den lokale galaksegruppe.

Galaksen blev opdaget ved Lick Observatory i Californien ved hjælp af et 20 tommers teleskop i enten 1946, 1947, eller 1951.

Galaksen er opkaldt efter astronomen Gibson Reaves.

Koordinater 

Koordinater for GR 8 er:

Rektascension: 12h 58m 40.4s

Tilbagenang: +14º 13' 03''

Noter

Eksterne henvisninger 

 Kinematics of the dwarf irregular galaxy GR8
 GR 8 
 WIKISKY.org

Se også 
 Andromedagalaksen

Individuelle galakser
Brydning under sommer-OL 2016 - 85 kg græsk-romersk stil (herrer)

Mændenes 85 kg vægtklasse i græsk-romersk stil under sommer-OL 2016 i Rio de Janeiro fandt sted d. 15. august 2016 på Carioca Arena 2 i Barra da Tijuca.

Tidsoversigt
Alle tider brasilianske tider (UTC−03:00)

Placering

Referencer 

85 kg græsk-romersk stil (herrer)
Tiset Kirke

Tiset Kirke ligger i Tiset Sogn i Ning Herred (Århus Stift), cirka 13 km syd for centrum af Aarhus.
 
Tiset Kirke har et skib og kor i romansk stil, mens tårnet og våbenhuset er i gotisk stil.

Historie 
Skibet og koret er opført i slutningen af det 12. århundrede, mens tårnet og våbenhuset kom til omkring år 1500. Ved reformationen kom kirken i 1536 under kongen, og under Torstenson-krigen (1643-45) blev kirken hærget af svenske soldater, der ribbede den for værdier og havde dyrehold på kirkegården.

og derfra blev det i 1687 overgivet til godset Constantinsborg. Herfra blev det solgt til præsten og fire gårdejere i 1799, og disse overgav det senere til sognets beboere i almindelighed. I 1961 blev kirken selvejende, og nytårsnat 1966-67 blev den offer for en stor brand. Efterfølgende blev kirken restaureret til sit nuværende udseende, og kirken, præstegården og de tilhørende jorder administreres nu af menighedsrådet.

Referencer

Eksterne henvisninger 
 Tiset Kirke hos KortTilKirken.dk

Kirker i Aarhus Kommune
Kirker i Århus Stift
Kirker i Århus Amt
Daihatsu Sirion

Daihatsu Sirion er en minibil fra den japanske bilfabrikant Daihatsu. Modellen kom på markedet i foråret 1998.

Både den første og den anden modelgeneration er udelukkende blevet produceret på fabrikken i Ikeda.

Den første generation, som kom på markedet i april 1998, var en søstermodel til Daihatsu Storia. Modellen fik i december 2001 et facelift med nyt design. De to efterfølgende generationer er identiske med den tidssvarende Daihatsu Boon.

Mellem september 2007 og september 2011 blev Sirion til visse europæiske lande produceret hos Magyar Suzuki i Esztergom, Ungarn sammen med søstermodellen Subaru Justy.

I Indonesien begyndte produktionen derimod først året efter, hvor Astra Daihatsu Motor begyndte at bygge modellen til det lokale marked på deres fabrik i Jakarta. I modsætning til i Europa afsluttede man allerede produktionen i maj, da man allerede i juli skulle importere de første eksemplarer af tredje generation. I modsætning til de to foregående modelgenerationer var tredje generation bygget i samarbejde med den malaysiske bilfabrikant Perodua. Modellen bygges i Serendah sammen med den identiske Perodua Myvi og markedsføres i øjeblikket kun i Indonesien. Udenfor Indonesien er den anden modelgeneration stadigvæk aktuel.

Overblik over de enkelte generationer

Noter

Eksterne henvisninger 

Sirion
Boksning under sommer-OL 2016 – Sværvægt (herrer)

Mændenes sværvægt i boksning under sommer-OL 2016 i Rio de Janeiro blev afholdt i perioden 6.–15. august 2016 i Riocentro.

Referencer 

Sværvægt (herrer)
Tarasov-divisionen

Tarasov-divisionen (russisk: Дивизион Тарасова, tr. Divizion Tarasova) er en af den Kontinentale Hockey-Ligas fire divisioner. Divisionen tilhører ligaens Vest-konference og består af syv hold fra det vestlige Rusland. Divisionen blev dannet i 2008 samtidig med oprettelsen af KHL og har siden 2009 været en del af Vest-konferencen.

Tarasov-divisionen består i sæsonen 2019-20 af følgende hold.

Divisionen er opkaldt efter den tidligere sovjetiske spiller og træner Anatolij Tarasov, "den sovjetiske ishockeys fader", der etablerede Sovjetunionens dominerende position inden for international ishockey i 1960'erne og 1970'erne, og som senere blev valgt ind i Hockey Hall of Fame.

Hold 

Sammensætningen af holdene i Tarasov-divisionen har gennem historien ændret sig flere gange. I nedenstående tabel er de sæsoner, hvor de enkelte hold har været en del af Tarasov-divisionen, markeret med gult.

Divisionsvindere

Vindere af Gagarin-pokalen 

Følgende hold fra Tarasov-divisionen har pr. 2019 formået at vinde Gagarin-pokalen.

Kilder 
 KHL

Noter 

KHL
Etableret i 2008
Malaysias flag

Malaysias flag (; ) består af 14 vandrette, røde og hvide striber, samt en stor, mørkeblå kanton med en gul halvmåne og en gul, 14-takket stjerne. Flaget er i forholdet 1:2. 

Flaget blev officielt taget i brug 16. september 1963.
Flaget var oprindelig den malayske føderalregerings flag fra 1950, og i 1963 blev det forbundstatens Malaysias nationalflag. Før 1963 brugte hver af de 13 malaystater hvert sit eget statsflag, som de stadig bruger den dag i dag.      

I 1950 havde den malayske Føderalregering udskrevet en konkurrence for et nyt føderationsflag. Vinderflaget, designet af arkitekten Mohamad Hamza, blev kåret ved folkelig brevafstemning mellem tre forskellige finalister. Da Malaya stadig var en britisk koloni på det tidspunkt, blev flaget godkendt af kong George VI i maj 1950. Flaget blev brugt af regeringen siden, og i 1963 blev flaget hele nationens flag ved oprettelse af Malaysia som forbundstat. 

Designeren Mohamad Hamza var stærkt inspireret af Det britiske Ostindiske kompagnis flag, hvorfra han tog de røde og hvide striber samt kantonen, som han modificerede fra det britiske Union Jack-kanton. 

Nu om dage symboliserer de 14 striber ligestilling af de 13 malaystater og føderalregeringen. Stjernen kaldes Bintang Persekutuan, hvilket betyder Føderationens Stjerne, og var oprindelig femtakket, hvilket blev sammenlignet med den kommunistiske stjerne. Da føderalregeringen kæmpede med kommunistpartiet under Malaykrisen, blev der tilføjet seks takker til føderalstjernen for at undgå lighed med kommunismens symboler. I den nuværende udgave af flaget har stjernen 14 takker, som symboliserer malaystaterne og føderalregeringen. Halvmånen symboliserer islam, som er offentlig statsreligion i Malaysia. Den mørkeblå farve af kantonen symboliserer malayfolket, og den gule farve var brugt af malayske kongelige herskere.

Eksterne henvisninger 

Flag fra Asien
Flag
Nationale flag
Éva Kiss

Éva Kiss (født 7. juli 1987 i Debrecen) er en ungarsk håndboldspiller, der spiller for Györi ETO KC og på det ungarske landshold. Hun fik debut på det ungarske landshold d. 22. september 2009 i en kamp imod Tyskland.

Intenationale Resultater 
 Nemzeti Bajnokság I:
 Guld: 2016, 2017
 Sølv: 2010, 2011
 Bronze: 2009
 Magyar Kupa:
 Guld: 2016, 2018
 Sølv: 2009, 2011, 2017
 EHF Champions League:
 Vinder: 2017, 2018
 EHF Cup:
 Semifinalist: 2006
 EM Håndbold:
 Bronze: 2012

Kilder

Eksterne henvisninger 
 Porträt auf gyorietokc.hu
 Éva Kiss - Eurohandball 

Håndboldspillere fra Ungarn
Håndboldspillere fra Győri Audi ETO KC
Håndboldspillere fra Fehérvár KC
Håndboldspillere fra Siófok KC
Vind Kirke

Vind Kirke ligger i Vind Sogn i Herning Kommune (Viborg Stift).

Bygningen 
Vind Kirke er en kullet kirke (uden tårn) og bygget af rå granit- og munkesten udhugget i kvadre. Den er blevet ombygget flere gange, hvilket ydersiden bærer præg af. Skønt den ikke har et tårn, er der tegn på bygningen af, at der kan have været et tårn på et tidspunkt. Således er der en blændet rundbue i gavlen mod vest, lige som placeringen af døren mod nord tyder på, at der tidligere har været et tårn mod vest. Der er imidlertid ingen skriftlige kilder, der understøtter denne teori. Kirkens oprindelige klokke var fra anden halvdel af det 12. århundrede, men blev i 1992 erstattet af den nuværende. Den gamle klokke opbevares nu i en niche i kirkens kor.

Interiør 
Det ældste element i kirken er døbefonten, der er i romansk stil. Dåbsfadet er fra omkring 1575 og viser Mariæ bebudelse; den er i sydtysk stil. Prædikestolen er fra 1639 i renæssancestil; den blev sat i stand i 1974.

Historie 

Skriftlig dokumentation om Vind Kirke findes første gang i Ribe Oldemoder fra 1325, men det menes, at kirken er fra omkring år 1200. Efter en periode, hvor den lå forfalden hen i forbindelse med urolighederne i første halvdel af det 14. århundrede blev den genopbygget omkring 1520 under ledelse af præsten Ib Jensen, idet våbenhuset dog blev bygget til i 1863.

På kirkegården finder man en åben grav. Heri står kisterne med det lokale ægtepar Hanne og Anders Kjær, og disse kister kan beses gennem en gitterlåge. Da Hanne Kjær døde i 1940, ønskede hendes mand at begrave hende i haven ved deres hjem, men tilladelsen hertil kunne ikke uden videre gives. Derfor blev hendes kiste af zink sat i et gravkammer på kirkegården, mens Anders Kjær ventede på en tilladelse til at flytte hende. Denne var endnu ikke kommet, da han selv døde i 1945, og der blev ikke gjort mere ved sagen. I stedet blev hans kiste sat ind ved siden af hustruens, hvorved begge kister nu er synlige ved kirkens vestgavl.

Kirken blev senest restaureret i 1974, hvor der blev anlagt nyt gulv og opsat et nyt orgel.

Referencer

Eksterne henvisninger 
 Vind Kirke hos KortTilKirken.dk

Kirker i Herning Kommune
Kirker i Viborg Stift